時李密進攻東都，人報江都王世充兵來救援，遂命秦瓊各拒一處隘口，密自拒洛南，以孟讓為先鋒。秦瓊守洛北，夏琦為先鋒，兩邊皆來動兵。王世充兵至黑石，安了營寨，分兵守營，自持兵至渭北。相遇先鋒孟讓，自引軍哨出，正與世充軍相遇。孟讓欲退，手下牙將項釗曰：「今隋兵入此，若不挫其銳氣，何顏見魏公乎？」於是驟馬提槍，來與隋軍搦戰。世充自提刀出馬，與項釗交戰，只一合，斬項例於馬下，乘勢掩殺。
孟讓大敗，回寨去見李密。密責之曰：「不得吾令，何故輕敵，以致撓敗？」讓言項釗不聽，故有此失。李密曰：「傳下吾令，勿與交鋒，緊守寨口，以老其師。待其糧盡擊之，世充可擒矣。」王世充恐李密有謀，引兵退回下郟。
此頁面最後編輯於 2017年2月22日 (星期三) 14:59。